Bertelsmann AG
Bertelsmann AG – tarptautinis leidybos bei žiniasklaidos koncernas. Būstinė yra Giutersle, Vokietijoje. „Bertelsmann“ koncernui priklauso tokios žiniasklaidos bendrovės kaip „Gruner & Jahr Zeitschriftenverlag“ (taip pat „Stern“, „Brigitte“), „RTL-Group“, leidyklų grupė „Random House“, „Bertelsmann Music Group“ (BMG) bei „Direct Group Bertelsmann“ (taip pat Bertelsmann Club). „Bertelsmann“ AG kol kas nėra biržoje. Koncerno akcininkai yra Bertelsmann Stiftung, Groupe Bruxelles Lambert bei Mohn šeima. Bertelsmann Stiftung: 57,6 %; Mohn šeima: 17,3 %; Groupe Bruxelles Lambert 25,1 %, iš jų 0,1 % be balso teisės. Bertelsmann Stiftung bei Mohn šeimos balsavimo teisę vykdo Bertelsmann Verwaltungsgesellschaft (BVG). Ji turi 75 %, o Groupe Bruxelles Lambert 25 % balso teisių. Belgijos koncernas Groupe Bruxelles Lambert (GBL) planuoja 2006 m. gegužės viduryje 25,1 proc. savo akcijų pateikti į finansų rinką. Gunteris Thylenas, Bertelsmann AG valdybos pirmininkas neabejoja artimiausiu ėjimo į biržą galimybėmis bei asmeniškai siekia įgyvendinti šią jau seniai planuotą iniciatyvą.